Finala EURO 2020, Anglia – Italia, ar putea fi pusă în pericol de furnicile zburătoare.
Finala UEFA EURO 2020, care va avea loc duminică de la ora 22:00 (ora României), pe stadionul Wembley, ar putea fi umbrită de furnicile zburătoare. Meteorologii spun că sunt posibile ploi pe Wembley în timpul finalei EURO 2020, iar temperatura va fi de aproximativ 17 grade Celsius.
Meciul Anglia-Italia ar putea fi umbrit de insecte, după ce radarul Biroului de Meteorologie din Anglia a detectat începutul "zborurilor nupțiale" la furnicile zburătoare, transmite The Guardian.Roiuri de furnici zburătoare ar putea ajunge pe Wembley și ar putea tulbura finala EURO 2020, după ce un radar a detectat vineri milioane de insecte deasupra Londrei și a sud-estului țării.Our radar is picking up more than just #rain this morning – it's actually insects!Whilst there are a few rain showers, many of the echoes are in fact insects #FlyingAnts #FlyingAntDay pic.twitter.com/ZWEyaxTnkD— Met Office (@metoffice) July 9, 2021 Finala dintre Anglia și Italia are loc într-o perioadă în care furnicile se împerechează și pleacă în număr mare în ceea ce specialiștii numesc "zboruri nupțiale", între lunile iunie și septembrie.Deși Met Office a prognozat o vreme "promițătoare" pentru duminică, meteorologii au luat în calcul și faptul că fenomenul ar putea coincide cu meciul și ar putea deveni o problemă pentru jucători și suporteri.Profesorul Adam Hart, de la Universitatea din Gloucestershire și membru al Societății Regale de Entomologie, a declarat pentru Sky News că roiurile de insecte de vineri reprezintă doar începutul sezonului de împerechere."Dacă condițiile sunt potrivite duminică s-ar putea să fie mai mult de trei lei pe tricouri pe Wembley și în toată țara", a spus el.Nu ar fi prima dată când insectele au coborât pe atleți în cadrul unor evenimente sportive mari. Furnicile zburătoare sunt o caracteristică obișnuită a meciurilor de tenis de la Wimbledon, care are loc în iunie și iulie.În timpul Cupei Mondiale din 2014, columbianul James Rodriguez a marcat o lovitură de pedeapsă în timp ce o insectă masivă s-a așezat pe brațul său, iar în timpul unui meci de baseball din 2007, insectele au invadat terenul.